CELEX: C2004/201/09
Language: sk
Date: 2004-08-07 00:00:00
Title: Rozsudok Súdneho dvora (piata komora) z 22. júna 2004 vo veci C-439/02: Komisia Európskych spoločenstiev proti Francúzskej republike (Nesplnenie povinnosti členským štátom — Námorná doprava — Smernica 95/21/ES — Bezpečnosť na mori — Kontrola plavidiel členským štátom, v ktorého prístave sa nachádzajú — Nedostatočný počet kontrol)

7.8.2004   
            
            
               SK
            
            
               Úradný vestník Európskej únie
            
            
               C 201/5
            
         
      ROZSUDOK SÚDNEHO DVORA
   
   (piata komora)
   z 22. júna 2004
   vo veci C-439/02: Komisia Európskych spoločenstiev proti Francúzskej republike (1)
   
   (Nesplnenie povinnosti členským štátom - Námorná doprava - Smernica 95/21/ES - Bezpečnosť na mori - Kontrola plavidiel členským štátom, v ktorého prístave sa nachádzajú - Nedostatočný počet kontrol)
   (2004/C 201/09)
   Jazyk konania: francúzština
   Vo veci C- 439/02, Komisia Európskych spoločenstiev (splnomocnený zástupca: K. Simonsson a W. Wils) proti Francúzskej republike (splnomocnený zástupca: G. de Bergues a P. Boussaroque), ktorou sa domáha, aby Súdny dvor vyslovil, že Francúzska republika si tým, že nevykonala celkový počet ročných kontrol zodpovedajúci najmenej 25 % počtu rôznych plavidiel, ktoré vplávali do jej prístavov v rokoch 1999 a 2000, nesplnila povinnosti vyplývajúce jej z článku 5 odsek 1 smernice Rady 95/21/ES z 19. júna 1995 týkajúcej sa presadzovania medzinárodných štandardov pre bezpečnosť lodí, ochranu proti znečisteniu a životné a pracovné podmienky na lodiach (prístavná štátna kontrola) vzhľadom k lodnej preprave, ktorá využíva prístavy spoločenstva a plaví sa vo vodách pod jurisdikciou členských štátov (Ú. v. ES L 157, s. 1), Súdny dvor (piata komora), v zložení: predseda C. Gulmann, sudcovia: S. von Bahr a R. Silva de Lapuerta (spravodajca), generálny advokát: F.G. Jacobs, tajomník: R. Grass, vyhlásil dňa 22. júna 2004 rozsudok, ktorého výrok znie:
   
               1)
            
            
               Francúzska republika si tým, že nevykonala celkový počet ročných kontrol zodpovedajúci najmenej 25 % počtu rôznych plavidiel, ktoré vplávali do jej prístavov v rokoch 1999 a 2000, nesplnila povinnosti vyplývajúce jej z článku 5 odsek 1 smernice Rady 95/21/ES z 19. júna 1995 týkajúcej sa presadzovania medzinárodných štandardov pre bezpečnosť lodí, ochranu proti znečisteniu a životné a pracovné podmienky na lodiach (prístavná štátna kontrola) vzhľadom k lodnej preprave, ktorá využíva prístavy spoločenstva a plaví sa vo vodách pod jurisdikciou členských štátov.
            
         
               2)
            
            
               Francúzska republika je povinná nahradiť trovy konania.
            
         
      (1)  Ú. v. ES C 19 z 25.1.2003.